**Iubirea**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea-i o culoare roșu-aprins,

Un sentiment sublim, de neînvins,

Ea crede, iartă și nădăjduiește

Coloane către infinit clădește.

Iubirea-i sentiment ardent,

Când te cuprinde pari absent

Și important e doar cel care

Împărtășește-a ta candoare.

Iubirea-i tot ce-i bun în viață,

Ne dă un sens, ne dă speranță

Uităm de vanități, orgolii,

Putere-avem s-atingem polii.

Iubirea-i tot ce ne putem dori,

Doar la lumina ei poți înflori –

Tu omule iubește cu putere,

Căci asta-i cea mai mare-avere!